प्रधानमंत्री गिलानी दी इस घोशना दे परैंत शरीफ ने सरकार दे बरोध च राजधानी इस्लामाबाद तक्कर होने आह्‌ले ‘लांग मार्च’ गी वापस लेई लैता ऐ। तोआईं अमरीका ने न्यायाधीश चौधरी गी ब्हाल कीते जाने दी घोशना दा सुआगत कीता ऐ। पाकिस्तान च राजनीति संकट थमां अमरीका ते ब्रिटेन बी चिंतित हे। एह्‌दा मुक्ख कारण एह् हा जे इनें देशें गी इस गल्ल दा डर हा जे पाकिस्तान च राजनीतिक संकट दी स्थिति च तालिबान ते अलकायदा जनेह् आतंककारी संगठन ते मजबूत होई सकदे न।